Euroopan yhteisön perustamissopimus - Kolmas osa (*) - Yhteisön politiikka - VI osasto (**) - Talous- ja rahapolitiikka - 3 luku - Institutionaaliset määräykset - 109 c artikla

(*) Kolmannessa osassa yhdistetään entinen toinen ja kolmas osa (SEU:n G artiklan D kohta).

(**) Uusi osasto sellaisena kuin se on lisättynä SEU:n G artiklan 25 kohdalla jolla korvataan II osaston 102 a-109 artikla.

1. Perustetaan neuvoa-antava raha-asiain komitea edistämään jäsenvaltioiden politiikan yhteensovittamista sisämarkkinoiden toiminnan kannalta tarpeellisessa laajuudessa.

Komitean tehtävänä on

- seurata jäsenvaltioiden ja yhteisön rahamarkkinoiden tilaa ja rahoitustilannetta ja jäsenvaltioiden yleisiä maksujärjestelmiä sekä antaa niistä säännöllisesti kertomuksia neuvostolle ja komissiolle;

- antaa neuvostolle ja komissiolle lausuntoja niiden pyynnöstä tai omasta aloitteestaan;

- osallistua neuvoston 73 f ja 73 g artiklassa 103 artiklan 2-5 kohdassa 103 a 104 a 104 b ja 104 c artiklassa 109 e artiklan 2 kohdassa 109 f artiklan 6 kohdassa 109 h ja 109 i artiklassa 109 j artiklan 2 kohdassa sekä 109 k artiklan 1 kohdassa tarkoitetun työn valmisteluun edellä sanotun kuitenkaan rajoittamatta 151 artiklan soveltamista;

- ainakin kerran vuodessa tarkastella tämän sopimuksen sekä neuvoston toteuttamien toimenpiteiden soveltamisen tuloksena saavutettua pääomanliikkeiden ja maksujen vapauden tilannetta; tarkastelu koskee kaikkia pääomanliikkeisiin ja maksuihin liittyviä toimenpiteitä; komitea antaa komissiolle ja neuvostolle kertomuksen tarkastelun tuloksista.

Jäsenvaltiot ja komissio nimeävät kukin kaksi jäsentä raha-asiain komiteaan.

2. Kolmannen vaiheen alkaessa perustetaan talous- ja rahoituskomitea. Edellä 1 kohdassa tarkoitettu raha-asiain komitea lakkautetaan.

Talous- ja rahoituskomitean tehtävänä on

- antaa neuvostolle ja komissiolle lausuntoja niiden pyynnöstä tai omasta aloitteestaan;

- seurata jäsenvaltioiden ja yhteisön taloudellista tilannetta ja rahoitustilannetta sekä antaa niistä erityisesti rahoitussuhteista kolmansiin maihin ja kansainvälisiin laitoksiin säännöllisesti kertomuksia neuvostolle ja komissiolle;

- osallistua neuvoston 73 f ja 73 g artiklassa 103 artiklan 2-5 kohdassa 103 a 104 a 104 b ja 104 c artiklassa 105 artiklan 6 kohdassa 105 a artiklan 2 kohdassa 106 artiklan 5 ja 6 kohdassa 109 ja 109 h artiklassa 109 i artiklan 2 ja 3 kohdassa 109 k artiklan 2 kohdassa sekä 109 l artiklan 4 ja 5 kohdassa tarkoitetun työn valmisteluun sekä suorittaa muut neuvoston sille antamat neuvoa- antavat tehtävät ja valmistelutehtävät edellä sanotun kuitenkaan rajoittamatta 151 artiklan soveltamista;

- ainakin kerran vuodessa tarkastella tämän sopimuksen sekä neuvoston toteuttamien toimenpiteiden soveltamisen tuloksena saavutettua pääomanliikkeiden ja maksujen vapauden tilannetta; tarkastelu koskee kaikkia pääomanliikkeisiin ja maksuihin liittyviä toimenpiteitä; komitea antaa komissiolle ja neuvostolle kertomuksen tarkastelun tuloksista.

Jäsenvaltiot komissio ja EKP nimeävät kukin enintään kaksi jäsentä komiteaan.

3. Neuvosto antaa määräenemmistöllä komission ehdotuksesta sekä EKP:a ja tässä artiklassa tarkoitettua komiteaa kuultuaan yksityiskohtaiset säännöt talous- ja rahoituskomitean kokoonpanosta. Neuvoston puheenjohtaja antaa Euroopan parlamentille tiedon tällaisesta päätöksestä.

4. Edellä 2 kohdassa määrättyjen tehtävien lisäksi komitea seuraa asianomaisten jäsenvaltioiden rahamarkkinoiden tilaa ja rahoitustilannetta sekä niiden yleisiä maksujärjestelmiä ja antaa niistä säännöllisesti kertomuksia neuvostolle ja komissiolle jos on ja niin kauan kuin on jäsenvaltioita joita 109 k ja 109 l artiklassa tarkoitetut poikkeukset koskevat.